РЕПУБЛИКА СРБИЈА

Дирекција за железнице

**ПРАВИЛНИК**

**O УНУТРАШЊЕМ УРЕЂЕЊУ И СИСТЕМАТИЗАЦИЈИ РАДНИХ МЕСТА У ДирекцијИ за железнице**

**Беoград, 15. март 2023. године**

На основу члана 43. став 2. Закона о државној управи (,,Службени гласник РС”, бр. 79/05, 101/07, 95/10, 99/14, 30/18 - др. зaкoн и 47/18), члана 46. Закона о државним службеницима (,,Службени гласник РС”, бр.79/05, 81/05-исправка, 83/05-исправка, 64/07, 67/07-исправка, 116/08, 104/09, 99/14, 94/17, 95/18, 157/20 и 142/22), члана 4. став 2. Уредбе о начелима за унутрашње уређење и систематизацију радних места у министарствима, посебним организацијама и службама Владе (,,Службени гласник РС”, бр. 81/07-пречишћен текст 69/08, 98/12, 87/13, 2/19 и 24/21) и члана 36. Уредбе о одређивању компентенција за рад државних службеника (,,Службени гласник РС”, брoj 9/22), вршилац дужности директора Дирекције за железнице доноси

**ПРАВИЛНИК**

**О УНУТРАШЊЕМ УРЕЂЕЊУ И СИСТЕМАТИЗАЦИЈИ РАДНИХ МЕСТА У ДИРЕКЦИЈИ ЗА ЖЕЛЕЗНИЦЕ**

**I УВОДНА ОДРЕДБА**

**Члан 1.**

Правилником о унутрашњем уређењу и систематизацији радних места у Дирекцији за железнице (у даљем тексту: Правилник),утврђују се унутрашње јединице, њихов делокруг и међусобни однос; руковођење унутрашњим јединицама; овлашћења и одговорности руководилаца унутрашњих јединица; начин сарадње с другим органима и организацијама; број државних службеника који раде на положају и опис његовог посла; број извршилачких радних места по звању и њихови описи послова, као и потребан број државних службеника за свако радно место и услови за рад на сваком радном месту који се односе на врсту и степен стручне спреме, односно образовање, државни стручни испит или посебан стручни испит и потребно радно искуство у струци, као и потребне компетенције за рад на радним местима у Дирекцији за железнице (у даљем тексту: Дирекција).

Потребне компетенције за рад на радним местима из става 1. овог члана утврђене су у Обрасцу компетенција који је саставни део овог правилника.

**II УНУТРАШЊЕ УРЕЂЕЊЕ - УНУТРАШЊЕ ЈЕДИНИЦЕ**

**И ЊИХОВ ДЕЛОКРУГ**

**1. Унутрашње јединице**

**Члан 2.**

За обављање послова из делокруга Дирекције, образују се две унутрашње јединице:

* Одељење за регулисање безбедности и интероперабилности у железничком саобраћају, жичаре и метро;
* Одељење за регулисање железничког тржишта, лиценце, права путника и заједничке послове.

**Члан 3.**

Послове, који због своје природе не могу бити сврстани ни у једну унутрашњу јединицу, обавља самостални извршилац изван свих унутрашњих јединица.

**2. Делокруг унутрашњих јединица**

**1) Одељење за регулисање безбедности и интероперабилности у железничком саобраћају, жичаре и метро**

**Члан 4.**

У **Одељењу за регулисање безбедности и интероперабилности у железничком саобраћају, жичаре и метро** обављају се послови који се односе на: 1) праћење, унапређење и развој безбедности железничког саобраћаја; 2) доношење подзаконских аката из области безбедности железничког саобраћаја, интероперабилности железничког система и метроа, тумачења и мишљења у вези подзаконских аката које доноси Дирекција за железнице, доношење гранских стандарда из области железничког саобраћаја и објављивање техничких спецификација интероперабилности - ТСИ; 3) издавање, ажурирање, ревидирање и обнављање сертификата о безбедности за управљање железничком инфраструктуром, управљање инфраструктуром индустријске железнице, превоз, превоз на индустријској железници и метро; 4) спровођења надзора над системима управљања безбедношћу управљача инфраструктуре, железничких превозника и метроа; 5) издавање, ажурирање, ревидирање и обнављање сертификата за радионице и специјализоване радионице за  одржавање железничких возила, обављање техничког прегледа железничких возила, лице задужено за одржавање железничких возила – ЕЦМ, функције одржавања теретних кола и лица која обављају послове одржавања стабилних структурних подсистема, спровођење надзора и периодичних провера над издатим сертификатима; 6) издавање  сертификата о верификацији подсистема или његовог дела на који су примењени национални железнички технички прописи, пријем и прослеђивање Европској комисији захтева за одступање од примене ТСИ; 7) издавање сертификата о усаглашености и сертификата о погодности за употребу елемента подсистема на које су примењени национални железнички технички прописи и предузимање мера уколико се утврди да чиниоци интероперабилности или елементи структурних подсистема не испуњавају основне захтеве током употребе; 8) издавање дозвола за коришћење стабилних структурних железничких подсистема и подсистема метроа; 9) издавање дозвола и додатних дозвола за коришћење возила, дозвола за тип возила и дозвола за коришћење метро возила; 10) издавање дозволе за управљање вучним возилом; 11) спровођење надзора над поступком издавања додатног уверења машиновођа и поступање по жалби на одлуку послодавца којом се одбија захтев за издавање или ажурирање додатног уверења; 12) издавање сертификата центрима стручног оспособљавања и испитивачима за полагање испита за машиновође; 13) признавање тела за независну оцену правилне примене заједничке безбедносне методе за процену и оцену ризика; 14) давање сагласности на акте који се односе на индустријски колосек, индустријску железницу, индустријску железницу узаног колосека, узани и уплетени индустријски колосек и туристичко – музејску железницу; 15) издавање одобрења за рад и евиденцију жичара и специфичних вучних инсталација; 16) израду и објављивање годишњег извештаја о стању безбедности у железничком саобраћају; 17) пријављивање Европској комисији важећих националних прописа за безбедност и националних железничких техничких прописа; 18) остваривање међународне сарадње са Агенцијом за железницу ЕУ, ОТИФ-ом и органима других држава надлежним за безбедност у железничком саобраћају; 19) сарадњу са другим националним институцијама надлежним за безбедност саобраћаја и истраживање несрећа у саобраћају; 20) вођење Националног регистра железничких возила, регистра издатих дозвола за управљање вучним возилом, евиденцију овлашћења за обављање стручног прегледа жичара и евиденција о издатим исправама у поступцима Одељења и њиховог објављивања на сајту Дирекције за железнице; и друге послове у складу са законом.

**Члан 5.**

У Одељењу за регулисање безбедности и интероперабилности у железничком саобраћају, жичаре и метро образују се уже унутрашње јединице:

* Одсек за управљање безбедношћу и стручно оспособљавање;
* Одсек за прописе, стабилне структурне подсистеме, железничка и метро возила;
* Одсек за сертификацију лица задужених за одржавање, радионица за одржавање железничких возила и жичаре.

**Члан 6.**

У **Одсеку за управљање безбедношћу и стручно оспособљавање обављају се послови који се односе на:** 1) праћење и анализу стања безбедности у железничком саобраћају и статистичких извештаја о несрећама и незгодама управљача инфраструктуре, управљача индустријске железнице и железничких превозника; 2) прикупљање и обраду података из годишњих извештаја о безбедности управљача инфраструктуре, управљача индустријске инфраструктуре и железничких превозника; 3) израду и објављивање годишњег извештаја Дирекције за железнице о стању безбедности у железничком саобраћају у претходној години; 4) издавање, ажурирање, ревидирање и обнављање сертификата о безбедности за управљање железничком инфраструктуром; 5) издавање, ажурирање, ревидирање и обнављање сертификата о безбедности за управљање индустријском железницом; 6) спровођење надзора над усаглашеношћу система за управљање безбедношћу управљача инфраструктуре са прописаним захтевима након издавања сертификата о безбедности за управљање железничком инфраструктуром; 7) праћење и анализу спровођења мера наложених након надзора над усаглашеношћу система за управљање безбедношћу управљача инфраструктуре; 8) издавање, ажурирање, ревидирање и обнављање сертификата о безбедности за превоз – део А; 9) издавање, ажурирање, ревидирање и обнављање сертификата о безбедности за превоз – део Б; 10) издавање, ажурирање, ревидирање и обнављање сертификата о безбедности за превоз на индустријској железници; 11)спровођење надзора над усаглашеношћу система за управљање безбедношћу железничких превозника са прописаним захтевима након издавања сертификата о безбедности за превоз; 12) праћење и анализу спровођења мера наложених након надзора над усаглашеношћу система за управљање безбедношћу железничких превозника; 13) издавање, ажурирање, ревидирање и обнављање сертификата о безбедности за сертификата о безбедности за метро; 14) спровођење надзора над усаглашеношћу система за управљање безбедношћу метроа са прописаним захтевима након издавања сертификата о безбедности за метро; 15) праћење и анализу спровођења мера наложених након надзора над усаглашеношћу система за управљање безбедношћу метроа; 16) издавање сертификата центрима стручног оспособљавања; 17) спровођење периодичне провере испуњености услова под којима је издат сертификат центрима стручног оспособљавања; 18) признавање независног тела за оцену правилне примене заједничке безбедносне методе за процену и оцену ризика; 19) издавање сертификата испитивачима за полагање испита за машиновође; 20) издавање дозволе за управљање вучним возилом; 21) вођење Регистра издатих дозвола за управљање вучним возилом; 22) спровођење надзора над поступком издавања додатног уверења машиновођама; 23) поступање по жалби на одлуку послодавца којом се одбија захтев за издавање или ажурирање додатног уверења; 24) анализу и доношење одлука о примени безбедносних препорука Центра за истраживање несрећа у саобраћају; 25) праћење примене безбедносних препорука које су планиране да се предузму од стране правних субјеката на које се односе; 26) извештавање Центра за истраживање несрећа у саобраћају о мерама које су предузете или планиране да се предузму на основу издатих безбедносних препорука; 27) остваривање међународне сарадње са Агенцијом за железницу ЕУ и органима других држава надлежним за безбедност у железничком саобраћају; 28) сарадњу са националним институцијама надлежним за безбедност саобраћаја; 29) учешће у праћењу, унапређивању, примени и развоју безбедности железничког саобраћаја и регулаторног оквира за безбедност железничког саобраћаја; 30) учешће у раду Мреже националних тела за безбедност у оквиру Агенције Европске уније за железнице; 31) учешће у ИПА пројектима у областима система за управљање безбедношћу, културе безбедности, људских и организационих фактора; 32) учешће у радним групама за израду закона којима се уређује безбедност железничког саобраћаја и безбедност метро система; 33) учешће у радним групама за израду подзаконских аката из области безбедности железничког саобраћаја и безбедности метро система; 34) учешће у радним групама за израду подзаконских аката из области безбедности железничког саобраћаја и безбедности метро система, која доносе други државни органи; 35) вођење евиденција о издатим исправама у поступцима Одсека и њихово објављивање на сајту Дирекције за железнице; и друге послове у складу са законом.

**Члан 7.**

У **Одсеку за прописе, стабилне структурне подсистеме, железничка и метро возила обављају се послови који се односе на:** 1) издавање дозвола за коришћење подсистема инфраструктура; 2) издавање дозвола за коришћење подсистема енергија; 3) издавање дозвола за коришћење подсистема контрола, управљање и сигнализација – пружни део; 4) издавање дозвола за коришћење подсистема контрола, управљање и сигнализација – део на возилима; 5) издавање сертификата о верификацији подсистема инфраструктура или његовог дела на које су примењени национални железнички технички прописи; 6) издавање сертификата о верификацији подсистема енергија или његовог дела на које су примењени национални железнички технички прописи; 7) издавање сертификата о верификацији подсистема контрола, управљање и сигнализација – пружни део, или његовог дела на које су примењени национални железнички технички прописи; 8) издавање сертификата о верификацији подсистема контрола, управљање и сигнализација – део на возилима, или његовог дела на које су примењени национални железнички технички прописи; 9) издавање сертификата о усаглашености или погодности за употребу елемената подсистема контрола, управљање и сигнализација на које су примењени национални железнички технички прописи; 10) издавање сертификата за одржавање подсистема инфраструктура; 11) обављање периодичних провера испуњености услова за поседовање сертификата за одржавање подсистема инфраструктура; 12) издавање сертификата за одржавање подсистема енергија; 13) обављање периодичних провера испуњености услова за поседовање сертификата за одржавање подсистема енергија; 14) издавање сертификата за одржавање СС-уређаја; 15) обављање периодичних провера испуњености услова за поседовање сертификата за одржавање СС-уређаја; 16) издавање сертификата за одржавање железничких телекомуникационих уређаја; 17) обављање периодичних провера испуњености услова за поседовање сертификата за одржавање железничких телекомуникационих уређаја; 18) издавање дозволе за коришћење возила; 19) издавање дозволе за коришћење возила на туристичко-музејској железници; 20) издавање дозволе за коришћење возила у метро систему; 21) издавање дозволе за тип возила; 22) издавање додатне дозволе за коришћење возила која су усаглашена са ТСИ; 23) издавање додатне дозволе за коришћење возила која нису усаглашена са ТСИ; 24) издавање сертификата о верификацији подсистема железничка возила или његовог дела на које су примењени национални железнички технички прописи; 25) вођење Националног регистра железничких возила; 26) пријем и прослеђивање Европској комисији захтева за одступање од примене ТСИ; 27) предузимање мера за ограничавање или забрану стављања на тржиште или налагање повлачења са тржишта чиниоца интероперабилности или елемената структурних подсистема уколико се утврди да они не испуњавају основне захтеве током употребе; 28) обавештавање Европске комисије о предузетим мерама у погледу чиниоца интероперабилности; 29) давање сагласности на акт о условима и начину обављања превоза на индустријској железници; 30) давање сагласности на акт којим се утврђује начин за организовање и регулисање маневарског рада, одржавање и заштиту индустријског колосека, одржавање железничких возних средстава и других средстава која се користе на индустријском колосеку; 31) давање сагласности на акт о одржавању индустријске железнице узаног колосека и возила која се користе на њој, као и начин регулисања железничког саобраћаја; 32) давање сагласности на акт који се односи на узани и уплетени индустријски колосек; 33) давање сагласности на акт о одржавању подсистема туристичко-музејске железнице, као и начин регулисања железничког саобраћаја на тој железници; 34) прописивање спецификација и формата података регистра инфраструктуре, архитектуре информационог система који подржава регистар инфраструктуре, коришћења регистра инфраструктуре и рокова за достављање података; 35) преузимање података за регистар инфраструктуре од управљача инфраструктуре; 36) достављање базе података регистра инфраструктуре Агенцији Европске уније за железнице; 37) објављивање Техничких спецификација интероперабилности (ТСИ); 38) учешће у раду радних група за израду закона којима се уређује безбедност и интероперабилност железничког саобраћаја и метро система; 39) доношење подзаконских аката којима се уређује безбедност и интероперабилност у железничком саобраћају и метро систем; 40) учешће у раду радних група за израду подзаконских аката из области безбедности и интероперабилности железничког саобраћаја и метро система, која доносе други државни органи; 41) доношење гранских стандарда из области железничког саобраћаја; 42) пријављивање Европској комисији важећих националних прописа за безбедност; 43) пријављивање Европској комисији важећих националних железничких техничких прописа; 44) учешће у раду Комисије техничких експерата ОТИФ-а; 45) учешће у раду Радне групе за техничка питања ОТИФ-а; 46) остваривање међународне сарадње са ОТИФ-ом, Агенцијом за железнице ЕУ и органима других држава у оквиру надлежности Одсека; 47) учешће у ИПА пројектима у области чишћење националних прописа; 48) давање тумачења и мишљења у вези подзаконских аката које доноси Дирекција за железнице; 49) учешће у ФУК-у у области послова које обавља Одељење; 50) вођење евиденција о издатим исправама у поступцима Одсека и њихово објављивање на сајту Дирекције за железнице; и друге послове у складу са законом.

**Члан 8.**

У **Одсеку за сертификацију лица задужених за одржавање и радионица за одржавање железничких возила и жичаре обављају се послови који се односе на:** 1) издавање, ажурирање, ревидирање и обнављање сертификата (решења) за радионице за одржавање железничких возила; 2) спровођење периодичне провере испуњености услова под којима је издат сертификат за радионице за одржавање железничких возила; 3) праћење и анализу спровођења мера наложених након периодичне провере испуњености услова под којима је издат сертификат за радионице за одржавање железничких возила; 4) издавање, ажурирање, ревидирање и обнављање сертификата (решења) за специјализоване радионице за одржавање железничких возила; 5) спровођење периодичне провере испуњености услова под којима је издат сертификат за специјализоване радионице за одржавање железничких возила; 6) праћење и анализу спровођења мера наложених након периодичне провере испуњености услова под којима је издат сертификат за специјализоване радионице за одржавање железничких возила; 7) издавање и обнављање сертификата за лице задужено за одржавање железничких возила (ЕЦМ); 8) спровођење надзора над испуњеношћу захтева на основу којих је издат сертификат за лице задужено за одржавање железничких возила; 9) праћење и анализу спровођења мера наложених након надзора над испуњеношћу захтева под којима је издат сертификат за лице задужено за одржавање железничких возила; 10) издавање и обнављање сертификата за функције одржавања теретних кола; 11) спровођење надзора над испуњеношћу захтева на основу којих је издат сертификат за функције одржавања теретних кола; 12) праћење и анализу спровођења мера наложених након надзора над испуњеношћу захтева под којима је издат сертификат за лице задужено за функције одржавања теретних кола; 13) издавање и обнављање сертификата о испуњености услова за обављање техничког прегледа железничких возила; 14) спровођење периодичне провере испуњености услова на основу којих је издат сертификат о испуњености услова за обављање техничког прегледа железничких возила; 15) праћење и анализу спровођења мера наложених након периодичне провере испуњености услова под којима је издат сертификат обављање техничког прегледа; 16) издавање одобрења за рад жичара; 17) издавање одобрења за рад специфичних вучних инсталација; 18) вођење евиденције жичара, специфичних вучних инсталација и свих субјеката у складу са законом који регулише безбедност рада жичара; 19) учешће у раду радних група за израду закона којима се уређује безбедност и интероперабилност железничког саобраћаја и жичаре за превоз путника; 20) доношење подзаконских аката у области безбедности и интероперабилности у железничком саобраћају и жичара за превоз путника; 21) учешће у раду радних група за израду подзаконских аката из области безбедности и интероперабилности железничког саобраћаја, жичара за превоз путника, која доносе други државни органи 22) праћење развоја техничких и технолошких система жичара у другим земљама; 23) остваривање међународне сарадње у оквиру надлежности, посебно са ОТИФ-ом, Агенције Европске уније за железнице и органима других држава надлежним за сертификацију лица задужених за одржавање; 24) учешће у ИПА пројектима у области чишћења националних прописа; 25) сарадњу са националним институцијама надлежним за безбедност саобраћаја; 26) вођење евиденција о издатим исправама у поступцима Одсека и њихово објављивање на сајту Дирекције за железнице; и друге послове у складу са законом.

**2) Одељење за регулисање железничког тржишта, лиценце, права путника**

**и заједничке послове**

**Члан 9.**

У **Одељењу за регулисање железничког тржишта, лиценце, права путника и заједничке послове обављају се послови који се односе на:** 1) поступање по захтевима за покретање поступка, по притужбама и по службеној дужности, и друге послове у области рeгулисaња тржиштa жeлeзничких услугa; 2) праћење стања конкуренције на тржишту железничких услуга и контролу поступања управљача инфраструктуре, железничког превозника и оператeра услужног објекта у смислу става 1. члана 121. Закона о железници на сопствену иницијативу и са циљем спречавања дискриминације према подносиоцима захтева за доделу капацитета инфраструктуре; 3) контролу независности управљача инфраструктуре у односу на друге субјекте на тржишту железничких услуга; 4) спровођење ревизије или покретање екстерне ревизије над управљачем инфраструктуре, операторима услужних објеката и, по потреби, железничким превозницима, како би се утврдила усклађеност са одредбама за раздвајање рачуна утврђеним чланом 3. Закона о железници; 5) разматрање притужби путника који сматрају да им је ускраћено право утврђено Законом о железници, давање мишљења и препорука у вези са правима путника, утврђивање мера за отклањање утврђених повреда права путника и друге послове области права путника; 6) сарадњу са телом надлежним за заштиту конкуренције, Државним правобранилаштвом, другим органима државне управе и другим државним органима; 7) давање мишљења из делокруга Одељења; 8) спровођење извршења решења Дирекције у складу са законом којим се уређује општи управни поступак и покретање прекршајног поступка у оквиру надлежности Дирекције; 9) сарадњу са органима других држава надлежним за регулисање тржишта железничких услуга, лиценцирање превозника и права путника, као и релевантним међународним организацијама у оквиру надлежности Одељења; 10) европске интеграције; 11) издавање лиценце и привремене лиценце за превоз у железничком саобраћају, суспензију и одузимање лиценце, поступак провере испуњености законом прописаних услова након издавања лиценце и друге послове у области лиценцирања железничких превозника; 12) међународну сарадњу у области регулисања тржишта, лиценци и права путника: 13) израду стручних основа за доношење подзаконских аката из делокруга Одељења; 14) послове од заједничког интереса за Дирекцију који се односе на кадровска, правна, финансијска, рачуноводствена, информатичка и административна питања; 15) израду предлога финансијског плана Дирекције и израду плана јавних набавки и програма рада Дирекције, финансијско планирање и контролу извршења финансијског плана Дирекције, припрему и подношења плана извршења буџета, израду извештаја о извршењу буџета и израду завршног рачуна; 16) спровођење поступака и праћење реализације јавних набавки за потребе Дирекције; 17) обрачун плата и осталих примања државних службеника и ангажованих лица; 18) праћење и спровођење законитог, наменског и економичног трошења буџетских средстава; 19) израду општих и појединачних аката којима се уређује начин рада, поступање и понашање запослених, као и остваривање права, дужности и одговорности државних службеника; 20) стручно усавршавање државних службеника; 21) координацију и спровођење кадровских послова Дирекције; 22) вођење свих службених евиденција из кадровске и финансијске области, управљање базом података из области људских ресурса, вођење других евиденција из области општих послова; 23) анализу кадровских потреба и припрему нацрта Кадровског плана; 24) израду и ажурирање Информатора о раду Дирекције; 25) приступ информацијама од јавног значаја и заштиту података о личности; 26) припрему, израду и спровођење Плана интегритета; 27) спровођење редовног и ванредног пописа имовине и обавеза Дирекције; 28) израду, евиденцију и спровођење свих врста уговора; 29) послове координације ФУК-а и израду годишњег извештаја о ФУКу; 30) послове безбедности и здравља на раду и послове везане за ванредне ситуације; 31) праћење стања опреме и информационо-технолошких потреба ради планирања набавки опреме и софтвера и одржавања истих; комисију за јавне набавке; 32) примена закона и подзаконских аката који се односе на рад органа државне управе; 33) канцеларијско пословање; и други послови из делокруга Одељења.

**Члан 10.**

У Одељењу за регулисање железничког тржишта, лиценце, права путника и заједничке послове образују се уже унутрашње јединице:

- Одсек за регулисање железничког тржишта, лиценце и права путника;

- Одсек за финансијске, кадровске и опште послове.

**Члан 11.**

У **Одсеку за регулисање железничког тржишта, лиценце и права путника обављају се послови који се односе на:** 1) одлучивање по захтевима за покретање поступка подносилаца захтева за доделу капацитета инфраструктуре, односно подносилаца захтева за приступ и пружање услуга у услужном објекту, који сматрају да су неправедно третирани, дискриминисани или на било који други начин оштећени, а нарочито против одлука које је донео управљач инфраструктуре или, тамо где је одговарајуће, железнички превозник или оператор услужног објекта; 2) праћење стања конкуренције на тржишту железничких услуга; 3) контролисање поступања управљача инфраструктуре, железничког превозника и оператeра услужног објекта у смислу става 1. члана 121. Закона о железници на сопствену иницијативу и са циљем спречавања дискриминације према подносиоцима захтева за доделу капацитета инфраструктуре; 4) проверу да ли Изјава о мрежи садржи клаузуле или предвиђа дискрециона овлашћења управљача инфраструктуре који би могли бити коришћени за дискриминацију подносилаца захтева за доделу трасе воза; 5) контролу независности управљача инфраструктуре у односу на друге субјекте на тржишту железничких услуга; 6) предузимање мера како би накнаде које је утврдио управљач инфраструктуре биле недискриминаторске и у складу са законом; 7) консултовање представника корисника услуга железничког превоза робе и путника, како би се узели у обзир њихови ставови о железничком тржишту; 8) разматрање свих притужби у смислу члана 121. Закона о железници, одлучивање по истим и предузимање мера за исправку стања; 9) одлучивање на сопствену иницијативу о одговарајућим мерама за исправку дискриминације подносилаца захтева за доделу капацитета инфраструктуре, поремећаја тржишта и свих осталих нежељених дешавања на овим тржиштима, нарочито у смислу става 1. члана 121. Закона о железници; 10) спровођење ревизије или покретање екстерне ревизије над управљачем инфраструктуре, операторима услужних објеката и, по потреби, железничким превозницима, како би се утврдила усклађеност са одредбама за раздвајање рачуна утврђеним чланом 3. Закона о железници; 11) разматрање притужби путника који сматрају да им је ускраћено право утврђено Законом о железници; 12) давање мишљења и препорука у вези са правима путника, утврђивање мера за отклањање утврђених повреда права путника; 13) сарадња са телом надлежним за заштиту конкуренције; 14) давање стручних мишљења и израду анализа из делокруга Одсека; 15) спровођење извршења решења Дирекције у складу са законом којим се уређује општи управни поступак и покретање прекршајног поступка у оквиру делокруга Одсека; 16) припрему годишњег извештаја о регулисању тржишта железничких услуга; 17) сарадњу са органима других држава надлежним за регулисање тржишта железничких услуга, лиценцирање превозника и права путника, као и релевантним међународним организацијама у оквиру делокруга Одсека; 18) европске интеграције; 19) издавање лиценце и привремене лиценце за превоз у железничком саобраћају, суспензије и одузимања лиценце; 20) израду документа о лиценци; 21) организовање поступка провере испуњености законом прописаних услова након издавања лиценце; 22) вођење евиденције о издатим лиценцама; 23) учешће у међународној сарадњи у области регулисања тржишта, лиценци и права путника: 24) учествовање у изради стручних основа за доношење подзаконских аката из делокруга Одсека; и други послови из делокруга Одсека.

**Члан 12.**

У **Одсеку за финансијске, кадровске и опште послове обављају се послови који се односе на:** 1) израду предлога финансијског плана Дирекције и учешће у изради плана јавних набавки и програма рада Дирекције; 2) послове финансијског планирања и контроле извршења финансијског плана Дирекције, припреме и подношења плана извршења буџета; 3) законито и наменско трошење буџетских средстава по одобреним апропријацијама; 4) проверу тачности економских класификација, расположивости буџетских апропријација и квота; 5) вршење контроле рачуноводствених исправа и поступака у реализацији буџета; 6) израду периодичних извештаја; 7) израду извештаја о извршењу буџета и израду завршног рачуна; 8) обраду података и зарада ради обрачуна плата и осталих примања државних службеника и ангажованих лица; 9) припрему и координацију рада у вези са израдом предрачуна расхода Дирекције; 10) анализу позиција расхода и праћење динамике утрошка средстава; 11) проверу основаности приложене документације за стварање обавезе; 12) контролу усаглашености и исправности финансијско-материјалне документације у смислу испуњености услова који су уређени рачуноводственим и другим релевантним прописима; 13) обраду документације за давање налога за исплату свих врста плаћања и припрему налога за плаћање; 14) рачуноводствене и књиговодствене послове; 15) усклађивање стања главне књиге Трезора са помоћним књигама; 16) успостављање и праћење евиденција о реализацији финансијских трансакција са Трезором; 17) сравњивање, синтетизовање и консолидовање финансијских података; 18) евиденцију и праћење реализације програмског дела буџета у складу са одобреним средствима по наменама; 19) праћење прописа из области финансија и рачуноводства; 20) израду општих и појединачних аката који се односе на радно-правни статус запослених и на остваривање права, дужности и одговорности државних службеника из области радних односа; 21) пружање стручне помоћи свим запосленим и ангажованим лицима у вези са остваривањем права из радних односа; 22) обавезнo социјалнo осигурање запослених и чланова породице; 23) стручно усавршавање државних службеника; 24) обезбеђење и контролу квалитета вредновања радне успешности и координацију поступка вредновања радне успешности државних службеника; 25) вођење свих службених евиденција из кадровске и финансијске области, управљање базом података из области људских ресурса, вођење других евиденција из области општих послова; 26) анализу кадровских потреба и припрему нацрта Кадровског плана; 27) израдy предлога правилника о унутрашњем уређењу и систематизацији радних места у Дирекцији, анализy описа радних места и израду целокупне пратеће документације; 28) обједињавање података потребних за Информатор о раду, израду и ажурирање Информатора о раду Дирекције; 29) поступање по захтевима за приступ информацијама од јавног значаја и заштиту података о личности; 30) припрему, израду и спровођење Плана интегритета; 31) израда документације у вези са спровођењем редовног и ванредног пописа имовине и обавеза Дирекције; 32) израду, евиденцију и спровођење свих врста уговора; 33) послове координације ФУК-а и израду годишњег извештаја о ФУКу; 34) спровођење конкурсног поступка, стручне и административне послове за конкурсну комисију Дирекције, регрутовање, селекцију и пријем нових кадрова; 35) послове безбедности и здравља на раду и послове везане за ванредне ситуације; 36) поступање по захтевима Државног правобранилаштва у вези са судским поступцима; 37) праћење стања опреме и информационо-технолошких потреба ради планирања набавки опреме и софтвера и одржавања истих; 38) прибављање сагласности за одобрење употребе службених возила и вођење евиденције о употреби службених возила; 39) израда плана јавних набавки и праћење реализације плана; 40) израда интерних аката којима се ближе уређује поступак јавних набавки; 41) припрема документације за спровођење поступка јавних набавки; 42) припрема јавног позива, конкурсне документације, прикупљање и евидентирање понуда, организовање јавног отварања и оцењивања понуда, спровођење отвореног поступка, поступка са погађањем и поступка набавки мале вредности; 43) израда уговора са изабраним понуђачима; 44) давање мишљења и образложења у вези са учешћем у поступку јавних набавки; 45) доношење предлога одлуке по захтеву о заштити права понуђача; 46) обављање стручних послова за комисију за јавне набавке; 47) примање, распоред и слање поште; 48) пријем, класификовање, завођење и архивирање предмета, аката и поднесака; 49) вођење евиденција и давање обавештења о предметима и поднесцима; и други послови из делокруга Одсека.

**3) Самостални извршилац изван свих унутрашњих јединица**

**Члан 13.**

Самостални извршилац обавља послове који се односе на област међусобно повезаних и условљених група послова као што су стратешко и финансијско планирање, праћење и извештавање и интерни надзор над реализацијом стратешких и планских докумената који су од суштинског значаја за ефективно управљање на нивоу органа.

**III РУКОВОЂЕЊЕ УНУТРАШЊИМ ЈЕДИНИЦИМА**

**Члан 14.**

Директор Дирекције руководи радом Дирекције у складу са законом.

**Члан 15.**

Одељењима руководе начелници Одељења и за свој рад и рад Одељења одговорни су директору Дирекције.

Ужим унутрашњим јединицама у Одељењима из става 1. овог члана руководе шефови Одсека, и за свој рад и рад Одсека, одговорни су начелнику Одељења и директору Дирекције.

**Члан 16.**

Државни службеници у Дирекцији одговарају за свој рад непосредном руководиоцу, начелнику Одељења и директору Дирекције.

Самостални извршилац за свој рад одговоран је директору Дирекције.

**IV НАЧИН САРАДЊЕ СА ДРУГИМ ОРГАНИМА И ОРГАНИЗАЦИЈАМА**

**Члан 17.**

Сарадња Дирекције са министарством надлежним за послове саобраћаја, и другим органима и организацијама заснива се на правима и дужностима утврђеним законом и другим прописима.

Сарадња из става 1. овог члана реализује се, између осталог, међусобним достављањем података и обавештења неопходних за рад Дирекције или других органа и организација, образовањем заједничких тела и пројектних група, као и остваривањем других облика заједничког рада и сарадње.

**V СИСТЕМАТИЗАЦИЈА РАДНИХ МЕСТА**

**Члан 18.**

Систематизација радних места садржи укупно **34** систематизована радна места, са **36** извршилаца, од чега :

**А. положај 1 и то**:

* 1 радно место у I групи положаја (1 државни службеник на положају)

**Б. радна места државних службеника 33 (35 државних службеника) и то:**

* 5 радних места у звању вишег саветника (5 државних службеника)
* 8 радних места у звању самосталних саветника (8 државних службеника)
* 15 радних места у звању  саветника ( 16 државних службеника)
* 1 радно место у звању млађег саветника (1 државни службеник)
* 2 радна места у звању сарадника (2 државна службеника)
* 2 радна места у звању референта (3 државна службеника).

**1. Директор Дирекције**

**Опис послова:** руководи, организује, обједињује и усмерава рад Дирекције; доноси решења из делокруга органа; даје мишљења и препоруке из надлежности Дирекције; остварује сарадњу са другим органима; обавља и друге послове из делокруга Дирекције.

**Услови:** стечено високо образовање из стручне области саобраћајно инжењерство, или машинско инжењерство, или електротехничко и рачунарско инжењерство или грађевинско инжењерство, или из научне области економске науке или правне науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање 9 година радног искуства у струци или седам година радног искуства у струци од којих најмање две године на руководећим радним местима или пет година радног искуства на руководећим радним местима, положен државни стручни испит као и потребне компетенције за рад на радном месту.

I група положаја Број државних службеника на положају: 1

**2. Радно** **место за административне и евиденционе послове**

**Опис послова:** обавља опште административне послове,евидентира улазну и излазну пошту за директора; води евиденцију о потврдама и уверењима у Дирекцији о којима постоји обавеза вођења службене евиденције; припрема документа и налоге за службена путовања државних службеника, стара се о набавци, чувању и подели потрошног канцеларијског материјал; пружа подршку у припреми и одржавању састанака; обавља и друге послове по налогу директора.

**Услови:** средња стручна спрема друштвеног или техничког смера, положен државни стручни испит, најмање 2 године радног искуства у струци, као и потребне компетенције за рад на радном месту.

Звање: референт Број државних службеника: 1

1. **ОДЕЉЕЊЕ ЗА РЕГУЛИСАЊЕ БЕЗБЕДНОСТИ И ИНТЕРОПЕРАБИЛНОСТИ У ЖЕЛЕЗНИЧКОМ САОБРАЋАЈУ, ЖИЧАРЕ И МЕТРО**

**3.** **Начелник Одељења**

**Опис посла**: руководи и планира рад Одељења, пружа стручна упутства, координира и надзире рад државних службеника у Одељењу; остварује међународну сарадњу у оквиру делокруга Одељења, посебно са Агенцијом за железнице ЕУ, ОТИФ-ом и органима других држава надлежним за безбедност у железничком саобраћају и сарађује са другим органима и организацијама у циљу унапређења обављања послова из области безбедности железничког саобраћаја, интероперабилности железничког система, жичара за превоз лица и метро система; организује и обавља стручне послове у поступку издавања одобрења за рад жичара и специфичних вучних инсталација, контролише исправност и усаглашеност достављене документације са прописаним условима, израђује предлог одобрења за рад жичара и специфичних вучних инсталација и прати развој техничких и технолошких система жичара и специфичних вучних инсталација у другим земљама, стандарде, прописе ЕУ и предлаже мере за унапређење у области жичара и специфичних вучних инсталација; организује и координира израду подзаконских аката из области безбедности железничког саобраћаја, интероперабилности железничког система, жичара за превоз лица и метро система, израђује стручне основе за подзаконска акта из области жичара за превоз лица; надзире поступке издавања сертификата, сагласности и дозвола из делокруга Одељења; координира и одобрава планове и предлоге надзора и периодичних провера из делокруга Одељења; надзире поступке вођења Регистра издатих дозвола за управљање вучним возилом, Националног регистра железничких возила и свих других законом прописаних и интерно утврђених евиденција из делокруга Одељења; надзире израду извештаја из делокруга Одељења које Дирекција за железнице објављује или подноси другим органима и организацијама; обавља и друге послове по налогу директора Дирекције.

**Услови:** стечено високо образовање из стручне области саобраћајно инжењерство, или машинско инжењерство, или електротехничко инжењерство, или грађевинско инжењерство, или правне науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање 7 година радног искуства у струци, положен државни стручни испит, као и потребне компетенције за рад на радном месту.

Звање: виши саветник Број државних службеника: 1

**1)(1) ОДСЕК ЗА УПРАВЉАЊЕ БЕЗБЕДНОШЋУ И СТРУЧНО ОСПОСОБЉАВАЊЕ**

**4. Шеф Одсека**

**Опис послова:** руководи и планира рад Одсека, пружа стручна упутства, координира и надзире рад државних службеника у Одсеку; организује и обавља стручне послове у поступку надзора над сертификатима о безбедности за управљање железничком инфраструктуром, сертификатима о безбедности за превоз и сертификатима о безбедности за управљање инфраструктуром метроа; организује и обавља стручне послове у поступцима издавања, ажурирања, ревидирања и обнављања сертификата о безбедности за управљање железничком инфраструктуром, сертификата о безбедности за управљање индустријском железницом, сертификата о безбедности за превоз, сертификата о безбедности за превоз на индустријској железници и поступку издавања сертификата о безбедности за управљање инфраструктуром метроа, контролише исправност и усаглашеност достављене документације са прописаним условима; прати примену и развој безбедности и регулаторног оквира за безбедност, као и система националних прописа о безбедности који се односе на управљање безбедношћу, предлаже мере за њихово унапређивање и учествује у изради стручне основе за доношење подзаконских аката којима се уређује безбедност у железничком саобраћају; организује и учествује у поступку признавања независног тела за оцену правилне примене заједничке безбедносне методе за процену и оцену ризика, контролише исправност и усаглашеност достављене документације са прописаним условима; стара се правилном спровођењу поступка издавања сертификата центрима стручног оспособљавања, поступка издавања сертификата испитивачима за полагање испита за машиновође и поступка периодичних провера испуњености услова под којима је издат сертификат центрима стручног оспособљавања; стара се о правилном спровођењу поступка издавања дозвола за управљање вучним возилом, поступка вођења Регистра издатих дозвола за управљање вучним возилом, надзора над поступком издавања додатног уверења машиновођама и поступања по жалби на одлуку послодавца којом се одбија захтев за издавање или ажурирање додатног уверења; учествује у остваривању међународне сарадње у оквиру своје надлежности, посебно са Агенцијом за железнице ЕУ и органима других држава надлежним за безбедност у железничком саобраћају и стара се о сарадњи са Центром за истраживање несрећа у саобраћају; обавља и друге послове по налогу начелника Одељења.

**Услови:** стечено високо образовање из стручне области саобраћајно инжењерство или машинско инжењерство, или електротехничко инжењерство или грађевинско инжењерство, или из научне области правне науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање 5 година радног искуства у струци, положен државни стручни испит, као и потребне компетенције за рад на радном месту.

Звање: самостални саветник Број државних службеника: 1

**5. Радно место за сертификате о безбедности и центре стручног оспособљавања**

**Опис послова:** обавља стручне послове у поступцима издавања, ажурирања, ревидирања и обнављања сертификата о безбедности за управљање железничком инфраструктуром, сертификата о безбедности за управљање индустријском железницом, сертификата о безбедности за превоз, сертификата о безбедности за превоз на индустријској железници и поступку издавања сертификата о безбедности за управљање инфраструктуром метроа и контролише исправност и усаглашеност достављене документације са прописаним условима; обавља стручне послове у поступку надзора над издатим сертификатима о безбедности за управљање железничком инфраструктуром, сертификатима о безбедности за превоз и сертификатима о безбедности за управљање инфраструктуром метроа у погледу стручне оспособљеност радника и надзора над додатним уверењима; обавља стручне послове у поступку признавања независног тела за оцену правилне примене заједничке безбедносне методе за процену и оцену ризика, контролише исправност и усаглашеност достављене документације са прописаним условима; организује и обавља стручне послове у поступку издавања сертификата центрима стручног оспособљавања и издавања сертификата испитивачима за полагање испита за машиновође, контролише исправност и усаглашеност достављене документације са прописаним условима; организује и обавља стручне послове у поступку периодичне провере испуњености услова под којима је издат сертификат центру стручног оспособљавања; учествује у изради Извештаја Дирекције за железнице о стању безбедности у железничком саобраћају, обавља анализу промена нивоа безбедности, утврђује услове због којих је дошло до промена нивоа безбедности и даје стручне предлоге за побољшање нивоа безбедности; учествује у анализи безбедносних препорука које издаје Центар за истраживање несрећа у саобраћају и даје предлоге за њихово спровођење; учествује у изради стручних основа за доношење подзаконских аката којима се уређује безбедност у железничком саобраћају; обавља и друге послове по налогу шефа Одсека.

**Услови:** стечено високо образовање из стручне области саобраћајно инжењерство или машинско инжењерство, или електротехничко инжењерство или грађевинско инжењерство на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање 5 година радног искуства у струци, положен државни стручни испит, као и потребне компетенције за рад на радном месту.

Звање: самостални саветник Број државних службеника: 1

**6. Радно место за анализу стања безбедности**

**Опис послова:** обавља сарадњу и коресподенцију са Центром за истраживање несрећа у саобраћају и води евиденције о статусу безбедносних препорука, обавља анализу безбедносних препорука Центара за истраживање несрећа у саобраћају и даје предлоге за њихово спровођење, припрема извештај који се подноси Центру за истраживање несрећа у саобраћају о мерама које су предузете или планиране да се предузму на основу безбедносних препорука; прати статистичке извештаје о несрећама и незгодама управљача инфраструктуре, управљача индустријске железнице и железничког превозника и њихово правовремено објављивање на интернет страницама железничких предузећа; израђује Извештај Дирекције за железнице о стању безбедности у железничком саобраћају, прикупља, анализира и обрађује податке из годишњих извештаја о безбедности управљача инфраструктуре, управљача индустријске инфраструктуре и железничких превозника; обавља стручне послове у поступцима издавања, ажурирања, ревидирања и обнављања сертификата о безбедности за управљање железничком инфраструктуром, сертификата о безбедности за управљање индустријском железницом, сертификата о безбедности за превоз, сертификата о безбедности за превоз на индустријској железници и поступку издавања сертификата о безбедности за управљање инфраструктуром метроа, контролише исправност и усаглашеност достављене документације са прописаним условима; учествује у надзору над издатим сертификатима о безбедности за управљање железничком инфраструктуром, сертификатима о безбедности за превоз и сертификатима о безбедности за управљање инфраструктуром метроа у погледу спровођења безбедносних препорука, поступака пријаве, истраге и анализе несрећа и незгода, статистичких извештаја о несрећама и незгодама као и циљева безбедности железничких предузећа; учествује у поступку издавања сертификата центрима стручног оспособљавања и поступку периодичне провере испуњености услова под којима је издат сертификат центру стручног оспособљавања; учествује у поступку признавања независног тела за оцену правилне примене заједничке безбедносне методе за процену и оцену ризика, контролише исправност и усаглашеност достављене документације са прописаним условима; учествује у изради стручних основа за доношење подзаконских аката којима се уређује безбедност у железничком саобраћају и метро системима; обавља и друге послове по налогу шефа Одсека.

**Услови:** стечено високо образовање из стручне области машинско инжењерство или електротехничко инжењерство или грађевинско инжењерство или саобраћајно инжењерство, на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање 3 године радног искуства у струци, положен државни стручни испит, као и потребне компетенције за рад на радном месту.

Звање: саветник Број државних службеника: 1

**7. Радно место за сертификате о безбедности**

**Опис послова:** обавља стручне послове у поступцима издавања, ажурирања или ревидирања сертификата о безбедности за управљање железничком инфраструктуром, сертификата о безбедности за управљање индустријском железницом, сертификата о безбедности за превоз, сертификата о безбедности за превоз на индустријској железници и поступку издавања сертификата о безбедности за управљање инфраструктуром метроа, контролише исправност и усаглашеност достављене документације са прописаним условима; учествује у надзору над издатим сертификатима о безбедности за управљање железничком инфраструктуром, сертификатима о безбедности за превоз и сертификатима о безбедности за управљање инфраструктуром метроа у погледу ризика у саобраћају, ризика при променама, планова за поступање у ванредним ситуацијама и превозу опасне робе; обавља стручне послове у поступку признавања независног тела за оцену правилне примене заједничке безбедносне методе за процену и оцену ризика, контролише исправност и усаглашеност достављене документације са прописаним условима; прати прописе из области ванредних ситуација и израђује листу потребних захтева и планова које треба да израде железничка предузећа и метро системи, води евиденцију о постојању планова; учествује у изради Извештаја Дирекције за железнице о стању безбедности у железничком саобраћају; учествује у поступку издавања сертификата центрима стручног оспособљавања и поступку периодичне провере испуњености услова под којима је издат сертификат центру стручног оспособљавања; прати прописе и међународне уговоре у области превоза опасне робе и области управљања ризицима; учествује у изради стручних основа за доношење подзаконских аката којима се уређује безбедност у железничком саобраћају и метро системима; обавља и друге послове по налогу шефа Одсека.

**Услови:** стечено високо образовање из стручне области машинско инжењерство или електротехничко инжењерство или грађевинско инжењерство или саобраћајно инжењерство, на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање 3 године радног искуства у струци, положен државни стручни испит, као и потребне компетенције за рад на радном месту.

Звање: саветник Број државних службеника: 1

**8. Радно место за дозволе за управљање вучним возилом и сертификате о безбедности**

**Опис послова:** учествује у поступцима издавања, ажурирања, ревидирања и обнављања сертификата о безбедности за управљање железничком инфраструктуром, сертификата о безбедности за управљање индустријском железницом, сертификата о безбедности за превоз, сертификата о безбедности за превоз на индустријској железници и поступку издавања сертификата о безбедности за управљање инфраструктуром метроа и контролише исправност и усаглашеност достављене документације са прописаним условима; учествује у надзору над издатим сертификатима о безбедности за управљање железничком инфраструктуром, сертификатима о безбедности за превоз и сертификатима о безбедности за управљање инфраструктуром метроа у погледу провере валидности исправа лица која управљају вучним возилима; обавља стручне послове у поступку издавања дозволе за управљање вучним возилом и контролише исправност и усаглашеност достављене документације са прописаним условима; води Регистар издатих дозвола за управљање вучним возилом; учествује у поступку издавања сертификата центрима стручног оспособљавања и издавања сертификата испитивачима за полагање испита за машиновође, контролише исправност и усаглашеност достављене документације са прописаним условима; учествује у поступку периодичне провере испуњености услова под којима је издат сертификат центру стручног оспособљавања; обавља надзор над поступком издавања додатног уверења машиновођама; учествује у изради стручних основа за доношење подзаконских аката којима се уређује безбедност у железничком саобраћају и метро системима; обавља и друге послове по налогу шефа Одсека.

**Услови:** стечено високо образовање из стручне области машинско инжењерство или електротехничко инжењерство или грађевинско инжењерство или саобраћајно инжењерство, на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање 3 године радног искуства у струци, положен државни стручни испит, као и потребне компетенције за рад на радном месту.

Звање: саветник Број државних службеника: 1

**9. Радно место за сертификате о безбедности и евиденције**

**Опис послова**: припрема и израђује дописе, решења, обрасце исправа, планове надзора и периодичних провера из делокруга Одсека; води евиденције о издатим исправама из делокруга Одсека, припрема их за објављивање на интернет страници Дирекције за железнице и води електронску базу докумената у поступцима из делокруга Одсека; води евиденцију о вучним возилима чији су власници или имаоци железничка предузећа која поседују сертификат о безбедности, проверава валидност исправа вучних возила и упис у НВР; поступање по жалби на одлуку послодавца којом се одбија захтев за издавање или ажурирање додатног уверења; учествује у поступцима издавања сертификата из делокруга Одсека у погледу провере валидности, ажурности и комплетности прописа који се наводе у документацији; обавља стручне послове у надзорима и периодичним проверама из делокруга Одсека у погледу провере валидности, ажурности и комплетности прописа који се примењују; учествује у поступку признавања независног тела за оцену правилне примене заједничке безбедносне методе за процену и оцену ризика; учествује у поступку издавања дозволе за управљање вучним возилом и вођења Регистра издатих дозвола за управљање вучним возилом; обавља и друге послове по налогу шефа Одсека.

**Услови:** стечено високо образовање из научне области правне науке, на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање 3 године радног искуства у струци, положен државни стручни испит, као и потребне компетенције за рад на радном месту.

Звање: саветник Број државних службеника: 1

**1)(2) ОДСЕК ЗА ПРОПИСЕ, СТАБИЛНЕ СТРУКТУРНЕ ПОДСИСТЕМЕ, ЖЕЛЕЗНИЧКА И МЕТРО ВОЗИЛА**

**10. Шеф Одсека**

**Опис послова:** руководи и планира рад Одсека, пружа стручна упутства, координира и надзире рад државних службеника у Одсеку; прати примену и развој регулаторног оквира, израђује стручне основе и стара се о доношењу подзаконских аката којима се уређује безбедности железничког саобраћаја, интероперабилности железничког система, жичара за превоз лица и метро система и стара се о доношењу гранских стандарда из области железничког саобраћаја; пријављује Европској комисији важеће националне прописе за безбедност и националне железничке техничке прописе; организује и обавља стручне послове у поступцима издавања сертификата о усаглашености и сертификата о погодности за употребу елемената подсистема, сертификата о верификацији подсистема или његовог дела на које се примењују национални железнички технички прописи и стара се о предузимању мера уколико се утврди да чиниоци интероперабилности или елементи структурних подсистема не испуњавају основне захтеве током употребе; организује и обавља стручне послове у поступку давања сагласности на акте који се односе на индустријски колосек, индустријску железницу, индустријску железницу узаног колосека, узани и уплетени индустријски колосек и туристичко – музејску железницу и друге послове у складу са законом; стара се о правилном спровођењу поступака издавања дозволе за коришћење структурних подсистема, дозволе за коришћење возила, дозволе за тип возила и дозволе за коришћење возила на метро системима и правилном вођењу Националног регистра железничких возила; стара се о правилном спровођењу поступака издавања сертификата за обављање одржавања подсистема инфраструктура, енергија, сигнално-сигурносних уређаја, железничке телекомуникационе мреже и поступака периодичних провера о испуњености услова за поседовање сертификата; остварује међународну сарадњу у оквиру своје надлежности, посебно са ОТИФ-ом као представник Републике Србије у Техничкој комисији и Радној групи за техничка питања, Агенцијом за железнице ЕУ као представник Републике Србије у Координационом одбору сертификационих тела за лица задужена за одржавање железничких возила и у ИПА пројекту за „чишћење националних прописа“, учествује у раду тела Транспортне заједнице из области железничког саобраћаја, сарађује са националним телима за безбедност других држава у области безбедности железничког саобраћаја и интероперабилности железничког система; обавља и друге послове по налогу начелника Одељења.

**Услови:** стечено високо образовање из стручне области саобраћајно инжењерство, или машинско инжењерство, или електротехничко инжењерство или грађевинско инжењерство, или из научне области правне науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање 7 година радног искуства у струци, положен државни стручни испит, као и потребне компетенције за рад на радном месту.

Звање: виши саветник Број државних службеника: 1

**11**. **Радно место за подсистем контрола, управљање и сигнализација**

**Опис послова:** обавља стручне послове у поступку издавања дозвола за подсистем контрола, управљање и сигнализација; обавља стручне послове у поступцима издавања сертификата о усаглашености и сертификата о погодности за употребу елемента стабилних структурних подсистема на које су примењени национални железнички технички прописи; обавља стручне послове у поступцима издавања сертификата за обављање одржавања подсистема контрола, управљање и сигнализација; обавља стручне послове у периодичним проверама о испуњености услова за поседовање сертификата за обављање одржавања подсистема контрола, управљање и сигнализација; обавља стручне послове у припреми за објављивање Техничких спецификација интероперабилности (ТСИ) за подсистем контрола, управљање и сигнализација и у вези са захтевима за одступање од примене ТСИ; израђује стручне основе за доношење подзаконских аката из области подсистема контрола, управљање и сигнализација; учествује у поступцима давања сагласности на акте који се односе на индустријски колосек, индустријску железницу, индустријску железницу узаног колосека, узани и уплетени индустријски колосек и туристичко – музејску железницу; учествује у остваривању међународне сарадње, посебно са Агенцијом за железнице ЕУ и органима других држава надлежним за безбедност и интероперабилност у железничком саобраћају; обавља и друге послове по налогу шефа Одсека.

**Услови:** стечено високо образовање из стручне области електротехничко инжењерство на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање 5 година радног искуства у струци, положен државни стручни испит, као и потребне компетенције за рад на радном месту.

Звање: самостални саветник Број државних службеника: 1

**12. Радно место за подсистем енергија**

**Опис послова:** обавља стручне послове у поступку издавања дозвола за подсистем енергија; обавља анализу достављене документације и контролише испуњеност услова за издавања сертификата о усаглашености и сертификата о погодности за употребу елемента стабилних структурних подсистема на које су примењени национални железнички технички прописи; учествује у поступцима издавања сертификата за обављање одржавања подсистема енергија; учествује у периодичним проверама о испуњености услова за поседовање сертификата за обављање одржавања подсистема енергија; учествује у припреми за објављивање Техничких спецификација интероперабилности (ТСИ) за подсистем енергија и у вези са захтевима за одступање од примене ТСИ; учествује у поступцима давања сагласности на акте који се односе на индустријски колосек, индустријску железницу, индустријску железницу узаног колосека, узани и уплетени индустријски колосек и туристичко – музејску железницу; израђује стручне основе за доношење подзаконских аката из области подсистема енергија; учествује у остваривању међународне сарадње, посебно са Агенцијом за железнице ЕУ и органима других држава надлежним за безбедност и интероперабилност у железничком саобраћају; обавља и друге послове по налогу шефа Одсека.

**Услови:** стечено високо образовање из стручне области електротехничко инжењерство на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање 3 године радног искуства у струци, положен државни стручни испит, као и потребне компетенције за рад на радном месту.

Звање: саветник Број државних службеника: 1

**13. Радно место за подсистем инфраструктура**

**Опис послова:** обавља стручне послове у поступку издавања дозвола за подсистем инфраструктура; обавља анализу достављене документације и контролише испуњеност услова за издавања сертификата о усаглашености и сертификата о погодности за употребу елемента стабилних структурних подсистема на које су примењени национални железнички технички прописи; учествује у поступцима издавања сертификата за обављање одржавања подсистема инфраструктура; учествује у периодичним проверама о испуњености услова за поседовање сертификата за обављање одржавања подсистема инфраструктура; учествује у припреми за објављивање Техничких спецификација интероперабилности (ТСИ) за подсистем инфраструктура и у вези са захтевима за одступање од примене ТСИ; израђује стручне основе за доношење подзаконских аката из области подсистема инфраструктура; учествује у поступцима давања сагласности на акте који се односе на индустријски колосек, индустријску железницу, индустријску железницу узаног колосека, узани и уплетени индустријски колосек и туристичко – музејску железницу; учествује у остваривању међународне сарадње, посебно са Агенцијом за железнице ЕУ и органима других држава надлежним за безбедност и интероперабилност у железничком саобраћају; обавља и друге послове по налогу шефа Одсека.

**Услови:** стечено високо образовање из стручне области грађевинско инжењерство на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање 3 године радног искуства у струци, положен државни стручни испит, као и потребне компетенције за рад на радном месту.

Звање: саветник Број државних службеника: 1

**14. Радно место за железничка и метро возила и вођење НРВ-а**

**Опис послова:** врши анализу достављене техничке документације и контролише испуњеност услова за издавање дозволе за тип железничких возила, дозвола за коришћење железничких возила, и дозвола за коришћење возила на метро системима; учествује у поступцима издавања сертификата о верификацији подсистема или његовог дела на које су примењени национални железнички технички прописи; учествује у припреми за објављивање Техничких спецификација интероперабилности (ТСИ) и обавља послове у вези са захтевима за одступање од примене ТСИ; учествује у изради стручне основе за доношење подзаконских аката којима се уређује безбедност и интероперабилност у железничком саобраћају и технички услови за метро системе; учествује у доношењу гранских стандарда из области железничког саобраћаја; води Национални регистар железничких возила; учествује у изради стручних основа за доношење подзаконских аката из свог делокруга рада; обавља и друге послове по налогу шефа Одсека.

**Услови:** стечено високо образовање из стручне области машинско инжењерство на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање 3 године радног искуства у струци, положен државни стручни испит, као и потребне компетенције за рад на радном месту.

Звање: саветник Број државних службеника: 2

**15. Радно место за прописе и правне послове**

**Опис послова:** припрема иизрађује појединачне акте из делокруга Одсека; анализира документацију у поступку издавања дозволе за тип железничких возила, дозвола за коришћење железничких возила, и дозвола за коришћење возила на метро системима ради оцене испуњености прописаних услова; анализира документацију у поступку издавања дозвола и сертификата за стабилне структурне подсистеме ради оцене испуњености прописаних услова; анализира документацију у поступцима издавања сертификата за обављање одржавања структурних подсистема ради оцене испуњености прописаних услова; анализира документацију у периодичним проверама испуњености услова за поседовање сертификата; учествује у изради нацрта подзаконских аката којима се уређује безбедност и интероперабилност железничког система, примењује номотехничка и правно-техничка правила на нацрте подзаконских аката из делокруга Дирекције, припрема и израђује стручна мишљења и образложења различитих подзаконских аката; прати прописе из области железничког саобраћаја у другим земљама; води евиденције о издатим исправама из делокруга Одсека, припрема их за објављивање на интернет страници Дирекције за железнице, учествује у ФУК-у у области послова које обавља Одељење и обавља и друге послове по налогу шефа Одсека.

**Услови:** стечено високо образовање из  научне области правне науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање 3 година радног искуства у струци, положен државни стручни испит, као и потребне компетенције за рад на радном месту.

Звање: саветник Број државних службеника: 1

**1)(3) ОДСЕК ЗА СЕРТИФИКАЦИЈУ ЛИЦА ЗАДУЖЕНИХ ЗА ОДРЖАВАЊЕ, РАДИОНИЦА ЗА ОДРЖАВАЊЕ ЖЕЛЕЗНИЧКИХ ВОЗИЛА И ЖИЧАРЕ**

**16. Шеф Одсека**

**Опис послова:** руководи и планира рад Одсека, пружа стручна упутства, координира и надзире рад државних службеника у Одсеку; организује и обавља стручне послове у поступцима издавања сертификата лицима задуженим за одржавање, сертификата за функције одржавања и у поступцима издавања сертификата радионицама за одржавање железничких возила; организује и обавља стручне послове у поступцима издавања сертификата за обављање техничког прегледа железничких возила; организује и обавља стручне послове у спровођењу надзора над испуњеношћу услова за поседовање сертификата лицима задуженим за одржавање и сертификата за функције одржавања; организује и обавља стручне послове у обављању периодичних провера испуњености услова за поседовање сертификата радионицама за одржавање железничких возила и сертификата за обављање техничког прегледа железничких возила; организује и обавља стручне послове у поступцима издавања одобрења за рад жичара и у поступцима издавања одобрења за рад специфичних вучних инсталација; стара се о правилном вођењу евиденције жичара, специфичних вучних инсталација и свих субјеката у складу са законом који регулише безбедност рада жичара и о правилном вођењу евиденције овлашћења за обављање стручног прегледа жичара; учествује у остваривању међународне сарадње у оквиру своје надлежности, посебно са Агенцијом за железнице ЕУ као представник Републике Србије у Координационом одбору сертификационих тела за лица задужена за одржавање железничких возила и у ИПА пројекту за „чишћење националних прописа“, учествује у раду тела Транспортне заједнице из области железничког саобраћаја, и сарађује са органима других држава надлежним за безбедност у железничком саобраћају; обавља и друге послове по налогу начелника Одељења.

**Услови:** стечено високо образовање из стручне области саобраћајно инжењерство, или машинско инжењерство, или електротехничко инжењерство или грађевинско инжењерство, или из научне области правне науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање 7 година радног искуства у струци, положен државни стручни испит, као и потребне компетенције за рад на радном месту.

Звање: виши саветник Број државних службеника: 1

**17**. **Радно место за сертификацију и надзор лица задужених за одржавање и радионица за одржавање железничких возила**

**Опис послова:** обавља стручне послове у поступку издавања сертификата лицима задуженим за одржавање и сертификата за функције одржавања; обавља стручне послове у поступку издавања сертификата радионицама за одржавање железничких возила; обавља стручне послове у поступцима издавања сертификата за обављање техничког прегледа железничких возила; обавља стручне послове у спровођењу надзора над испуњеношћу услова за поседовање сертификата лица задужених за одржавање и сертификата за функције одржавања; обавља стручне послове у поступку периодичних провера испуњености услова за поседовање сертификата радионица за одржавање железничких возила; обавља стручне послове у поступку периодичних провера испуњености услова за поседовање сертификата за обављање техничког прегледа железничких возила; израђује стручне основе за доношење подзаконских аката из свог делокруга рада; обавља и друге послове по налогу шефа Одсека.

**Услови:** стечено високо образовање из стручне области машинско инжењерство или саобраћајно инжењерство, на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање 5 година радног искуства у струци, положен државни стручни испит, као и потребне компетенције за рад на радном месту.

Звање: самостални саветник Број државних службеника: 1

**18. Радно место за сертификацију лица задужених за одржавање и радионица за одржавање железничких возила**

**Опис послова:** врши анализу достављене документације и проверава испуњеност услова за издавање сертификата лицима задуженим за одржавање, сертификата за функције одржавања и у поступцима издавања сертификата радионицама за одржавање железничких возила; врши анализу достављене документације и проверава испуњеност услова за издавање сертификата радионицама за одржавање железничких возила; обавља стручне послове у поступцима издавања сертификата за обављање техничког преглед железничких возила; учествује у спровођењу надзора над испуњеношћу услова за поседовање сертификата лицима задуженим за одржавање и сертификата за функције одржавања; обавља стручне послове у поступку периодичних провера испуњености услова за поседовање сертификата радионица за одржавање железничких возила; обавља стручне послове у обављању периодичних провера испуњености услова за обављање техничког преглед железничких возила; израђује стручне основе за доношење подзаконских аката из свог делокруга рада; обавља и друге послове по налогу шефа Одсека.

**Услови:** стечено високо образовање из стручне области машинско инжењерство или саобраћајно инжењерство, на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање 3 године радног искуства у струци, положен државни стручни испит, као и потребне компетенције за рад на радном месту.

Звање: саветник Број државних службеника:1

**19. Радно место за жичаре и специфичне вучне инсталације**

**Опис послова:** прегледа и обрађује достављену документацију и учествује у припреми предлога одобрења за рад жичара; прегледа и обрађује достављену документацију за рад специфичних вучних инсталација; учествује у поступку издавања одобрења за рад жичара; учествује у поступку издавања одобрења за рад специфичних вучних инсталација; прати развој техничких и технолошких система жичара у другим земљама; учествује у изради стручних основа за доношење подзаконских аката из свог делокруга рада, обавља и друге послове по налогу шефа Одсека.

**Услови:** стечено високо образовање из стручне области саобраћајно инжењерство, или машинско инжењерство, или електротехничко инжењерство или грађевинско инжењерство, или из научне области правне науке, на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање 3 године радног искуства у струци, положен државни стручни испит, као и потребне компетенције за рад на радном месту.

Звање: саветник Број државних службеника: 1

**20. Радно место за евиденцију жичара и специфичних вучних инсталација**

**Опис послова:** учествује у припреми предлога одобрења за рад жичара; учествује у припреми предлога одобрења за рад специфичних вучних инсталација; учествује у поступку издавања одобрења за рад жичара; учествује у поступку издавања одобрења за рад специфичних вучних инсталација; води евиденције жичара, специфичних вучних инсталација и свих субјеката у складу са законом који регулише безбедност рада жичара и евиденције овлашћења за обављање стручног прегледа жичара; прати развој техничких и технолошких система жичара у другим земљама и израђује информацију о томе; обавља и друге послове по налогу шефа Одсека.

**Услови:** стечено високо образовање из стручне области саобраћајно инжењерство, или машинско инжењерство, или електротехничко инжењерство или грађевинско инжењерство, правне или економске науке, на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету и најмање 1 годинa радног искуства у струци или најмање пет година радног стажа у државним органима, положен државни стручни испит, као и потребне компетенције за рад на радном месту.

Звање: млађи саветник Број државних службеника: 1

**2) ОДЕЉЕЊЕ ЗА РЕГУЛИСАЊЕ ЖЕЛЕЗНИЧКОГ ТРЖИШТА, ЛИЦЕНЦЕ, ПРАВА ПУТНИКА И ЗАЈЕДНИЧКЕ ПОСЛОВЕ**

**21. Начелник Одељења**

**Опис посла**: руководи и планира рад Одељења, пружа стручна упутства, координира и надзире рад државних службеника у Одељењу; одобрава предлоге решења и других аката у поступку одлучивања по захтевима за покретање поступка из делокруга Одељења, као и по свим притужбама које се подносе Дирекцији у складу са законом који регулише област железнице; надзире обављање послова праћења стања конкуренције на тржишту железничких услуга, стара се о контроли система обрачуна и наплате цена и висине и/или структуре цена приступа, као и o контроли усклађености са одредбама за раздвајање рачуна у складу са законом који регулише област железнице; надзире обављање послова у вези са издавањем лиценце и привремене лиценце, суспензијом и одузимањем лиценце за превоз; координира и остварује сарадњу Дирекције са другим органима у вези са имплементацијом COTIF-a и учешћем Дирекције у раду одговарајућих тела OTIF-а у поступку доношења његових измена и допуна као и припреми докумената из области железничког транспорта у оквиру реализације процеса преговарања за приступање Републике Србије ЕУ; организује и остварује сарадњу са телом надлежним за заштиту конкуренције; координира остваривање међународне сарадње у оквиру надлежности Дирекције и успоставља и развија сарадњу са органима државне управе, регионалним и међународним организацијама и институцијама у области регулисања тржишта железничких услуга, лиценцирања превозника и права путника; стара се о благовременом обављању финансијских, кадровских и општих послова, координира планирање, припрему и извршење буџета; обавља и друге послове по налогу директора Дирекције.

**Услови**: стечено високо образовање из научне области правне науке или економске науке или из стручне области саобраћајно инжењерство-железнички одсек, на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање 7 година радног искуства у струци, положен државни стручни испит, као и потребне компетенције за рад на радном месту.

Звање: виши саветник Број државних службеника: 1

**2)(1) ОДСЕК ЗА РЕГУЛИСАЊЕ ЖЕЛЕЗНИЧКОГ ТРЖИШТА, ЛИЦЕНЦЕ И ПРАВА ПУТНИКА**

**22. Шеф Одсека**

**Опис послова**: руководи и планира рад Одсека, пружа стручна упутства, координира и надзире рад државних службеника у Одсеку; води управни поступак по захтевима странака за покретање поступка и по притужбама заинтересованих лица, односно по службеној дужности, у вези са регулисањем тржишта железничких услуга; прати стање конкуренције на тржишту железничких услуга и контролише поступања управљача инфраструктуре, железничког превозника и оператора услужног објекта са циљем спречавања дискриминације према подносиоцима захтева за доделу капацитета инфраструктуре; координира контролу система обрачуна и наплате цена и висине и/или структуре цена приступа, као и контролу усклађености са одредбама за раздвајање рачуна у складу са законом који регулише област железнице; израђује акта у вези са извршењем одлука Дирекције у области регулисања тржишта железничких услуга; организује и води поступак за издавање лиценце и привремене лиценце, суспензију и одузимање лиценце за превоз, контролише испуњеност законом прописаних услова након издавања лиценце; води поступак по притужбама путника или по службеној дужности и предлаже мишљења, препоруке и решења, ради утврђивања мера за отклањање повреда права путника; успоставља и остварује сарадњу са одговарајућим органима државне управе, као и међународну сарадњу у областима из делокруга Одсека и координира послове европских интеграција; обавља и друге послове по налогу начелника Одељења.

**Услови**: стечено високо образовање из научне области правне науке или економске науке или из стручне области саобраћајно инжењерство-железнички одсек на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање 7 година радног искуства у струци, положен државни стручни испит, као и потребне компетенције за рад на радном месту.

Звање: виши саветник Број државних службеника: 1

**23. Радно место за европске интеграције и међународну сарадњу**

**Опис послова**: координира послове сарадње у домену европских интеграција Дирекције са министарством надлежним за послове саобраћаја, Министарством за европске интеграције и другим државним органима; обавља стручне и друге послове који се односе на међународну сарадњу Дирекције и израђује одговарајуће информације и извештаје; израђује информације у вези са међународним прописима, конвенцијама и споразумима; учествује у успостављању и развоју сарадње и размењује информације са регионалним и међународним организацијама и институцијама у области регулисања тржишта железничких услуга и права путника; израђује листу приоритета за превођење правних тековина из области железничког саобраћаја, координира послове стручне редактуре преведених аката и докумената и учествује у изради предлога за успостављање јединствене терминологије ЕУ на српском језику; прати стање конкуренције на тржишту железничких услуга, координира и учествује у изради годишњег извештаја о регулисању тржишта железничких услуга; учествује у праћењу стања и изради евиденција о поступцима у вези са правима путника и изради извештаја и анализа о томе; координира послове уређивања и ажурирања интернет странице Дирекције и израђује садржаје из области међународне сарадње Дирекције и из надлежности Одсека ради објављивања на интернет страници Дирекције; обавља и друге послове по налогу шефа Одсека.

**Услови:** стечено високо образовање из научне области правне науке или економске науке или филолошке науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, радно искуство у струци од најмање 5 година, положен државни стручни испит, као и потребне компетенције за рад на радном месту.

Звање: самостални саветник Број државних службеника: 1

**24. Радно место за правне послове**

**Опис послова:** разматра притужбе путника који сматрају да им је ускраћено право утврђено Законом о железници; води управни поступак ради утврђивања мера за отклањање повреда права путника и израђује предлог одлуке; учествује у контроли извршења законских обавеза железничких превозника према путницима; израђује предлоге аката у вези са вођењем поступка и одлучивањем у области регулисања тржишта и лиценци за превоз; учествује у вођењу управног поступка по захтевима странака за покретање поступка и по притужбама заинтересованих лица, односно по службеној дужности, у вези са регулисањем тржишта железничких услуга; учествује у праћењу стања конкуренције на тржишту железничких услуга и контролише поступања управљача инфраструктуре, железничког превозника и оператора услужног објекта са циљем спречавања дискриминације према подносиоцима захтева за доделу капацитета инфраструктуре; учествује у контроли усклађености са одредбама за раздвајање рачуна у складу са законом који регулише област железнице; води и ажурира регистре из делокруга Одсека; припрема акта за покретање прекршајног поступка због непоступања по захтевима за доставу података и решењима Дирекције као тела надлежног за регулисање тржишта железничких услуга и права путника; обавља и друге послове по налогу шефа Одсека.

**Услови**: стечено високо образовање из научне области правне науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, радно искуство у струци од најмање 3 године, положен државни стручни испит, као и потребне компетенције за рад на радном месту.

Звање: саветник Број државних службеника: 1

**25. Радно место за саобраћајне послове**

**Опис послова:** контролише поступања управљача инфраструктуре, железничког превозника и оператора услужног објекта са аспекта приступа железничкој инфраструктури, услужним објектима и услугама и предлаже мере; проверава да ли Изјава о мрежи садржи дискриминаторне одредбе или ствара дискрециона овлашћења управљача инфраструктуре којима би се могли дискриминисати подносиоци захтева и предлаже мере; контролише спровођење законских одредаба о правима путника; учествује у разматрању примљених притужби које се односе на приступ железничкој инфраструктури и услугама и права путника и припрема предлоге захтева за достављање релевантних информација; учествује у предлагању мера за исправку дискриминације подносилаца захтева за доделу капацитета инфраструктуре, поремећаја тржишта и свих осталих нежељених дешавања на овим тржиштима; припрема мишљење Дирекције о висини цена приступа и цена приступа услужним објектима којима управља управљач инфраструктуре и цена услуга које у тим објектима пружа, и о изменама тих цена; контролише висину цена приступа и цена услуга објављених у Изјави о мрежи и Информацији о услужном објекту, као и систем обрачуна, структуру и наплату цена приступа; израђује упитнике за прибављање података у сврху праћења тржишта железничких услуга и анализира прибављене податке; учествује у поступку лиценцирања за железнички превоз; обавља и друге послове по налогу шефа Одсека.

**Услови**: стечено високо образовање из стручне области саобраћајно инжењерство-железнички одсек на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, радно искуство у струци од најмање 3 године, положен државни стручни испит, као и потребне компетенције за рад на радном месту.

Звање: саветник Број државних службеника: 1

**26. Радно место за економске послове**

**Опис послова:** прати стање конкуренције на тржишту железничких услуга и анализира прикупљене информације; израђује упитнике за прибављање података у сврху праћења тржишта железничких услуга и анализира прибављене податке; израђује извештаје о стању тржишта железничких услуга; учествује у поступку по захтевима странака и по притужбама заинтересованих лица, односно по службеној дужности када је предмет висина и обрачун цена; припрема захтеве за достављање одговарајућих рачуноводствених информација од управљача инфраструктуре, оператора услужних објеката и свих привредних друштава или других субјеката који врше или интегришу различите врсте железничког транспорта или управљања инфраструктуром у складу са Законом о железници и контролише усклађеност са одредбама Закона о железници које се односе на раздвајање рачуна; припрема мишљење Дирекције о висини цена приступа и цена приступа услужним објектима којима управља управљач инфраструктуре и цена услуга које у тим објектима пружа, и о изменама тих цена; контролише висину цена приступа и цена услуга објављених у Изјави о мрежи и Информацији о услужном објекту; учествује у поступку лиценцирања за железнички превоз; обавља и друге послове по налогу руководиоца Одсека.

**Услови**: стечено високо образовање из стручне области економске науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, радно искуство у струци од најмање 3 године, положен државни стручни испит, као и потребне компетенције за рад на радном месту.

Звање: саветник Број државних службеника: 1

**2)(2) ОДСЕК ЗА ФИНАНСИЈСКЕ, КАДРОВСКЕ И ОПШТЕ ПОСЛОВЕ**

**27. Шеф Одсека**

**Опис послова**: руководи и планира рад одсека, пружа стручна упутства, координира и надзире рад државних службеника у одсеку; стара се о правилном и благовременом обављању финансијских, кадровских и општих послова; координира и прати реализацију буџета, стара се о припреми предлога финансијског плана, извештаја о извршењу буџета и изради завршног рачуна, о праћењу наменског коришћења буџетских средстава и припреми плана јавних набавки; надзире израду обрачуна зарада, накнада зарада и осталих примања запослених и ангажованих лица у Дирекцији; надзире израду аката о правима, дужностима и одговорностима запослених у Дирекцији и вођење службених евиденција о запосленима у Дирекцији; надзире спровођење поступка вредновања државних службеника, спровођење конкурсних поступака, надзире спровођење послова у вези са стручним усавршавањем државних службеника, надзире спровођење поступака јавних набавки; координира израду општих аката Дирекције, Кадровског плана Дирекције, спровођење Плана интегритета Дирекције и извештаја о ФУКу; надзире израду Информатора о раду Дирекције и спровођење поступка по захтевима за остваривање права на приступ информацијама од јавног значаја; обавља и друге послове по налогу начелника Одељења.

**Услови**: стечено високо образовање из научне области економске науке или правне науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултет, најмање 5 година радног искуства у струци, положен државни стручни испит, као и потребне компетенције за рад на радном месту.

Звање: самостални саветник Број државних службеника: 1

**28. Радно место за финансијске послове, план и анализу буџета**

**Опис послова**: припрема предлог финансијског плана, евидентира и прати реализацију буџета у складу са одобреним месечним квотама и стара се о реализацији буџета кроз извршење финансијских трансакција у динарској и девизној валути; припрема завршни рачун и врши контролу исправности коришћења буџетских апропријација и квота; врши контролу законитости, рачуноводствене исправности и веродостојности финансијске документације коју оверава; прати наменско коришћење буџетских средстава, проверава исправност и законитост трансакција и тачност квалификација и прати прописе из области финансија и рачуноводства; израђује периодичне извештаје о извршењу буџета на основу усаглашеног и сравњеног стања Главне књиге Трезора и помоћних књига, обавља сравњивање, синтетизовање и консолидовање финансијских података; припрема документацију за обрачун зарада, накнада зарада и осталих примања запослених и ангажованих лица; учествује у припреми предлога плана јавних набавки и годишњег извештаја о јавним набавкама; учествује у изради годишњег извештаја о ФУК-у; обавља и друге послове по налогу шефа Одсека.

**Услови:** стечено високо образовање из научне области економске науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, радно искуство у струци од најмање 5 година, положен државни стручни испит, као и потребне компетенције за рад на радном месту.

Звање: самостални саветник Број државних службеника: 1

**29. Радно место за правне послове у области управљања кадровима**

**Опис послова**: израђује акте о правима, дужностима и одговорностима запослених у Дирекцији и потврде о чињеницама о којима се води службена евиденција у Дирекцији; стара се о обради документације неопходне за подношење пријава и одјава запослених на обавезно социјално осигурање, као и о вођењу евиденција о запосленима; стара се о уносу података о запосленима у Централну кадровску евиденцију, о кадровској статистици и о месечној овери података о броју и структури запослених при Управи за Трезор; идентификује потребе за стручним усавршавањем државних службеника, стара се о спровођењу општег стручног усавршавања и припрема предлог програма посебног стручног усавршавања у Дирекцији; израђује Информатор о раду Дирекције и стара се о спровођењу поступка по захтевима за остваривање права на приступ информацијама од јавног значаја и доставља Поверенику редовни годишњи Извештај о давању информација од јавног значаја; учествује у изради предлога општих аката Дирекције, изради Кадровског плана Дирекције,  припрема предлоге аката и израђује анализе, извештаје и информације из делокруга Одсека; стара се о правилном спровођењу конкурсних поступака, о уједначеном  и законитом спровођењу поступка вредновања државних службеника, и обавља послове аналитичара радних места; припрема и стара се о спровођењу Плана интегритета Дирекције, врши пријем захтева за заштиту од злостављања и стара се о спровођењу поступка поводом захтева, стара се о обављању послова из области безбедности и здравља на раду; обавља и друге послове по налогу шефа Одсека.

**Услови**: стечено високо образовање из научне области правне науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, радно искуство у струци од најмање 5 година, положен државни стручни испит, као и потребне компетенције за рад на радном месту.

Звање: самостални саветник Број државних службеника: 1

**30. Радно место за опште правне послове**

**Опис послова**: учествује у изради општих аката Дирекције, припреми извештаја и информација из делокруга Одсека; учествује у изради аката о правима, дужностима и одговорностима запослених у Дирекцији и потврда о чињеницама о којима се води службена евиденција у Дирекцији; припрема предлог плана јавних набавки, годишњи извештај о јавним набавкама, води евиденцију спроведених јавних набавки, спроводи поступак јавних набавки и израђује интерне акте из ове области; обавља послове координатора ФУК-а и израђује годишњи извештај о ФУКу, израђује акте за спровођење редовног и ванредног пописа имовине и обавеза, израђује све врсте уговора; прати објаве у Службеном гласнику, благовремено обавештава запослене о прописима релевантним за рад Дирекције и стара се о постављању прописа и других садржаја на сајт Дирекције; стара се о спровођењу Кодекса понашања државних службеника и доставља извештај о примени истог Високом службеничком савету; учествује у спровођењу конкурсних поступака и изради Кадровског плана Дирекције; остварује сарадњу са Државним правобранилаштвом у вези са судским поступцима у којима је Дирекција странка; обавља и друге послове по налогу шефа Одсека.

**Услови**: стечено високо образовање из научне области правне науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, радно искуство у струци од најмање 3 година, положен државни стручни испит, као и потребне компетенције за рад на радном месту.

Звање: саветник Број државних службеника: 1

**31. Радно место за књиговодствене послове и извршење буџета**

**Опис послова**: учествује у припреми предлога финансијског плана, евидентира и прати реализацију буџета у складу са одобреним месечним квотама и обавља и евидентира финансијске трансакције у динарској и девизној валути; евидентира стање и промене на имовини, потраживањима, обавезама, изворима финансирања, приходима и расходима, издацима и примањима; проверава исправност докумената који су основ за евидентирање; припрема документацију за обрачун зарада, накнада зарада и осталих примања запослених и ангажованих лица; учествује у изради периодичних извештаја о извршењу буџета на основу усаглашеног и сравњеног стања Главне књиге Трезора и помоћних књига и учествује у изради завршног рачуна; спроводи реализацију службених путовања са финансијског аспекта, проверава приложену документацију о постојању и висини трошкова службеног путовања и обавља исплату накнаде за иста у динарским средствима и страној валути; води прописане аналитичке евиденције чије податке усклађује са подацима главне књиге Трезора; обавља и друге послове по налогу шефа Одсека.

**Услови:** стечено високо образовање из научне области економске науке на основним академским студијама у обиму од 180 ЕСПБ бодова, основним струковним студијама, односно на студијама у трајању до три године, радно искуство у струци од најмање 3 године, положен државни стручни испит, као и потребне компетенције за рад на радном месту.

Звање: сарадник Број државних службеника: 1

**32. Радно место за оперативне послове и евиденције**

**Опис послова**: учествује у изради, спровођењу и извршењу Плана набавки и Плана јавних набавки и учествује у поступку реализације истих; прати стање опреме и информационо-технолошких потреба ради планирања набавки опреме и софтвера и одржавања истих; прати реализацију закључених уговора и води евиденције о свим закљученим уговорима из области заједничких послова; обједињује План службених путовања, учествује у његовој реализацији и води евиденцију о реализованим службеним путовањима на нивоу Дирекције; учествује у изради годишњег извештаја о ФУК-у и учествује у спровођењу редовног и ванредног пописа имовине и обавеза; израђује евиденције и анализе из делокруга Одсека; води евиденције о употреби службених возила; води евиденције о кретању предмета у одсеку по обрађивачима и припрема материјале и води записнике на састанцима; обавља и друге послове по налогу шефа Одсека.

**Услови:** стечено високо образовање из научне области правне науке или економске науке на основним академским студијама у обиму од 180 ЕСПБ бодова, основним струковним студијама, односно на студијама у трајању до три године, радно искуство у струци од најмање 3 године, положен државни стручни испит, као и потребне компетенције за рад на радном месту.

Звање: сарадник Број државних службеника: 1

**33. Радно место за канцеларијске послове и послове архиве**

**Опис послова:** врши пријем, разврставање и евиденцију предмета Дирекције у деловодни протокол и достављање обрађивачима; врши експедицију поште и даје информације о кретању предмета; врши евидентирање аката и предмета путем скраћеног деловодника примљених и насталих у раду Дирекције; врши пријем, отварање, завођење и достављање аката у рад организационим јединицама; припрема, класификује и обрађује завршене предмете и други регистратурски материјал; води архивску књигу завршених предмета и регистратурског материјала и стара се о њиховом чувању у одговарајућим регистратурским јединицама и евиденцији реверса издатих предмета; врши комплетирање архивске грађе и излучивање безвредног регистратурског материјала; обавља и друге послове по налогу шефа Одсека.

**Услови:** средња стручна спрема, најмање 2 године радног искуства у струци, положен државни стручни испит, као и потребне компетенције за рад на радном месту.

Звање: референт Број државних службеника : 2

**3) САМОСТАЛНИ ИЗВРШИЛАЦ ИЗВАН СВИХ УНУТРАШЊИХ ЈЕДИНИЦА**

**34. Радно место за координацију и праћење активности у области стратешких**

**докумената**

**Опис послова**: пружа стручну подршку у припреми планских докумената из делокруга органа;  прикупља податке неопходне за праћење остваривања циљева утврђених планским документима из делокруга органа кроз показатеље учинка;израђује анализе прикупљених података; прати спровођење и извештавање о планским  докуменатима из делокруга органа и пружа стручну подршку у развоју финансијског управљања и контроле; израђује предлоге за побољшање аката из области делокруга органа; учествује у реализацији сарадње и комуникацијама са органима који израћују и предлажу стратешка документа из железничког сектора; обавља и друге послове по налогу директора.

**Услови:** стечено високо образовање из научне области правне науке или економске науке или стручне области саобраћајно инжењерство-железнички одсек, машинско инжењерство, електротехничко и рачунарско инжењерство или грађевинско инжењерство, на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, радно искуство у струци од најмање 3 годинe, положен државни стручни испит, као и потребне компетенције за рад на радном месту.

Звање: саветник Број државних службеника: 1

**VI ПРЕЛАЗНЕ И ЗАВРШНЕ OДРЕДБЕ**

**Члан 19.**

По ступању на снагу овог правилника директор Дирекције ће у року од 15 дана, на радна места утврђена овим правилником, распоредити државне службенике.

**Члан 20.**

Ступањем на снагу овог правилника престаје да важи Правилник о унутрашњем уређењу и систематизацији радних места у Дирекцији за железнице I Број: 340-355/2021 од 2. априла 2021. године.

**Члан 21.**

Овај правилник ступа на снагу по добијању сагласности Владе, осмог дана од дана објављивања на огласној табли Дирекције.

I Број: 340 – 256/2023

Београд, 15. март 2023. године

В.Д. ДИРЕКТОРА

Лазар Мосуровић

**Закључком 05 Број: 110-2281/2023 од 11. маја 2023. године Влада је дала сагласност на овај правилник.**

Правилник о унутрашњем уређењу и систематизацији радних места у Дирекцији за железнице објављен је на огласној табли Дирекције дана 15. маја 2023. године и ступа на снагу 23. маја 2023. године.